Smil (sjokolade)

Smil er en sjokolade laget av Mondelēz under merkenavnet Freia. Den ble første gang utgitt i 1955. 

Sjokoladen består av små biter av Freia Melkesjokolade fylt med flytende toffee pakket i en rull. Pr. 2017 består en Smil av tretten biter, og dette antallet har variert mellom elleve og tretten opp igjennom historien, alt ettersom hva som har vært hensiktsmessig med tanke på produksjonsutstyr, vekt og emballasje.

I starten var bitene ovale, men i 1977 ble de endret til den sirkelformede fasongen de har i dag.

Referanser 

Freia
Sjokolademerker